Java Edition

**ไมน์คราฟต์: รุ่นจาวา (คำเรียกไทยอื่น ๆ : ไมน์คราฟต์: จาวา อิดิชัน) (อังกฤษ: Minecraft: Java Edition)** เป็นไมน์คราฟต์แบบดั้งเดิมที่ถูกพัฒนาโดยโมแจงสตูดิโอส์ (Mojang Studios (Mojang AB)) โดยเป็นเวอร์ชันสำหรับวินโดวสฺ (Window), แม็คโอเอส (macOS) และ ลินุกซ์ (Linux) ที่มาคัส "นอตช์" เพิร์สสัน (Markus "Notch" Persson) ได้เริ่มสร้างเกมไว้ตั้งแต่ 10 พฤษภาคม 2009 และปล่อยให้ทุกคนได้เล่นกัน 17 พฤษภาคม 2009 และปล่อยเวอร์ชัน**ตัวเต็มออกมาอย่างเป็นทางการครั้งแรกปล่อยเมื่อวันที่ 18 พฤจิกายน 2011** หรือเมื่องานไมน์คอน 2011 (MINECON 2011)

## ความสามารถพิเศษของรุ่นจาวา

*บทความหลัก: ความสามารถพิเศษของ Java Edition*

โมแจงสตูดิโอส์ (Mojang Studios) เป็นผู้ที่ออกวางจำหน่ายหรือปล่อยตัวเกมรุ่นจาวาโดยตรง ดังนั้นจึงไม่ต้องผ่านการรับรองในการปล่อยจากผู้ถือลิขสิทธิ์แพลตฟอร์มเหมือนแพลตฟอร์มอื่น ๆ

รุ่นจาวามีลันเชอร์ (Launcher) เป็นของตัวเอง และมีความจำเป็นที่จะต้องลงชื่อเข้าใช้บัญชีไมน์โครซอฟต์เพื่อเข้าเล่นเกมเล่นเกม นอกจากนี้ หากเวอร์ชันใหม่ออกมาไม่ว่าจะเป็นรุ่นทดลองหรือตัวเต็มก็ตาม เวอร์ชันก่อนหน้านั้นคุณยังคงสามารถเล่นได้ผ่านลันเชอร์ (Launcher) รวมถึงสามารถเพิ่มโปรไฟล์เวอร์ชันใหม่สำหรับส่วนเสริม (Mods) หรือเวอร์ชันที่อยู่ระหว่างการพัฒนา

โค้ดของรุ่นจาวามีความง่ายในการแก้ไขมากกว่ารุ่นเบดร็อคดังนั้นมันจึงทำให้สามารถสร้างส่วนเสริม (Mod) หรือเซิร์ฟเวอร์แบบกำหนดเอง (Custom Server) ได้ง่ายและมีความสเถียรมากกว่า

เรียม (Realms) สำหรับรุ่นจาวาเป็นบริการที่แยกต่างหากมาจากเรียมพลัส (Realms Plus) ที่ให้บริการในรุ่นเบดร็อค

เจ้าของเกมไมน์คราฟต์: รุ่นจาวาที่ได้ทำการซื้อเกมมาก่อนวันที่ 19 ตุลาคม 2018 สามารถแลกรับรุ่นเบดร็อค (Bedrock Edition) สำหรับวินโดวส์ 10 ได้ฟรี โดยต้องแลกก่อนวันที่ 20 เมษายน 2020

## การพัฒนา

*บทความหลัก: การพัฒนาเวอร์ชันของ Java Edition*

หน้านี้อยู่ระหว่างการดำเนินการสร้างหรือแก้ไขคุณสามารถช่วยโดยการดำเนินการสร้างหรือแก้ไขต่อได้แต่ต้องเป็นไปตามวิธีที่คุณจะช่วยพัฒนาวิกินี้
### **Creation/Pre-classic (เวอร์ชันที่สร้างเวอร์ชันแรก/พรี-คลาสสิก, เวอร์ชันก่อนปล่อยคลาสสิก)**

*บทความหลัก: **Pre-classic***

    Notch ได้ไอเดียสำหรับการสร้าง Minecraft จากการเล่น Infiniminer กับคนในฟอรัม TIGSource ในปี 2009 รวมถึงเกมอื่นๆ เช่น Dwarf Fortress, Dungeon Keeper

 "ฉันรู้ว่าเกมที่มันดูเรียบง่าย แต่มีชีวิตชีวานั้นมีศักยภาพมากมายที่จะเป็นเกมที่ยอดเยี่ยมและยังคงเกิดขึ้นกับสิ่งที่ฉันต้องการจะเปลี่ยนแปลงและเพิ่มมัน" - Markus "Notch" Persson

เมื่อเขาเริ่มสร้างไมน์คราฟต์เขาแค่หวังแค่มันเป็นโปรเจคเล็ก ๆ ตัวอย่างเช่น การที่ Notch ได้อัปโหลดคลิปเกมคลิปแรกลงใน Youtube ของเขา เขายังแม้แต่จะคิดชื่อของมัน เขาเรียกมันว่า CaveGame (เกมถ้ำ) และชื่อต่อมาจาก Cave Game ก็คือ **Minecraft: Order of the Stone** (มันมาจาก Order of the Stick เว็บการ์ตูนคอมมิกชื่อดังในตอนนั้น ภายหลังได้นำมาตั้งเป็นชื่อตอนตอนหนึ่งใน Minecraft Story Mode) ซึ่งได้ถูกประกาศในวันต่อมา (จากคำแนะนำที่ผู้ใช้ฟอร้ม TIGSource ให้ในการแชท IRC) จากนั้นก็ได้รับการเปลี่ยนใหม่เป็นชื่อที่สั้นลงว่า Minecraft อย่างปัจจุบัน เพื่อป้องกันคนจะสับสนระหว่าง Order of the Stick กับ Minecraft และได้ปล่อยตัวเกมออกมาให้เล่นในวันที่ 16 พฤษภาคม 2009 สำหรับ "Early Private Singleplayer Alpha" โดยใช้เวลาสร้างเกมแค่ 6 วัน ในทุกวันนี้เวอร์ชัน Pre-classic ไม่มีปรากฏให้เล่นใน **Launcher**

### **Classic (เวอร์ชันคลาสสิก)**

*บทความหลัก: Classic*

Minecraft 0.0.11a ได้รับการปล่อยตัวสู่สาธารณะในวันที่ 17 พฤษภาคม 2009 และเกมก็ได้ถูกเป็นที่พูดถึงใน IndieGames.com หลังจากวันนั้น ในช่วงนี้เกมได้ชื่อว่า Minecraft Classic ในช่วงกรกฎาคม Minecraft ถูกเขียนใหม่เพื่อใช้ Lightweight Java Gaming Library

ก่อน Beta จะถูกปล่อยตัว Minecraft Classic เป็นเวอร์ชันเดียวที่เป็นโหมดสร้างสรรค์ (Creative mode) ซึ่งจะทำให้ผู้เล่นสามารถสรรค์จินตนาการได้โดยมีบล็อกอย่างไม่จำกัดโดยไม่ต้องไปรวบรวมบล็อกเหมือนในโหมดเอาชีวิตรอด (Survival Mode)

#### **Survival Test**

*บทความหลัก: Survival Test*

การทดสอบโหมดเอาชีวิตรอด เกิดขึ้นเมื่อวันที่ 1 กันยายน 2009 การเอาชีวิตรอดคือการที่ผู้เล่นจะต้องขุดบล็อกต่าง ๆ เพื่อรวบรวมมาใช้ประโยชน์ ใช้ชีวิตกับสิ่งมีชีวิตต่าง ๆ และมีแถบหลอดเลือด (health bar) เมื่อผู้เล่นตาย แผนที่เกมจะหยไป และผู้เล่นต้องเริ่มต้นใหม่ในแผนที่ใหม่ คล้ายโหมดฮาร์ดคอร์ (Hardcore Mode)

### **Indev**

*บทความหลัก: Indev*

    Indev (ย่อมาจาก In Development หรืออยู่ระหว่างการพัฒนา) เปิดตัวเมื่อวันที่ 23 ธันวาคม 2009 หลังจากที่ Notch ได้รับคำขอร้องของชุมชนในการเพิ่มคุณสมบัติในการเอาชีวิตรอดใหม่หลังจากที่ได้มีการเปิดให้ทดลองเล่นเอาชีวิตรอดใน Survival Test ไป เวอร์ชัน Indev 0.31 ได้ถูกเผยแพร่สู่สาธารณะบน minecraft.net/indev และมีให้บริการเฉพาะผู้ที่ได้ทำการซื้อเกมแล้วเท่านั้น เมื่อผู้เล่นเริ่มเกม ผู้เล่นจะเกิดในบ้านไม้สี่เหลี่ยม ๆ

อัปเดตนี้เป็นอัปเดตที่เพิ่มความซับซ้อนมากกว่าตัวคลาสสิก มีการปรับเปลี่ยนเรื่องแสงให้ดีขึ้น มีการเพิ่มกลางวัน-กลางคืน และเพิ่มคุณสมบัติพื้นฐานในการเอาชีวิตรอดหลาย ๆ อย่าง และหลาย ๆ การอัปเดตในเวอร์ชันนี้ออกมาเพื่อทดลองสิ่งใหม่ ๆ เช่น การเพิ่มคบเพลิง (Torch) อาหาร หรือไฟ (Fire) เพิ่มการตั้งค่าระดับความยาก เพิ่มเขตชีวนิเวศ (Biome) ใหม่ รวมถึงมิติ (dimension) เช่น Floating Island, Sky Dimension และ Hell (ไม่ใช่ Nether) เวอร์ชันนี้ก็ยังเหมือน Survival Test เมื่อตาย แมพจะถูกลบและต้องเปิดโลกใหม่เพื่อเริ่ม

### **Infdev**

*บทความหลัก: Infdev*

Infdev (ย่อมาจาก Infinite Development หรือการพัฒนาที่ไม่มีที่สิ้นสุด) สร้างขึ้นเมื่อวันที่ 27 กุมภาพันธ์ 2010 ซี่งเป็นการพัฒนาของไมน์คราฟต์ในระยะที่ 3 มันเพื่อการสร้างแผนที่ให้สามารถสร้างได้เรื่อย ๆ ได้แทบไม่จำกัด รวมถึงอัปเดตอื่น ๆ เช่น สูตรคราฟต์, ก้อนเมฆสามมิติ, ระบบการสร้างภูมิประเทศใหม่, การไหลของของเหลวที่สมจริงขึ้น, ถ้ำที่ซับซ้อนขึ้น ในทางกลับกันก็ได้ลบคุณสมบัติบางอย่างออก เช่น ธีมโลก, เกาะลอยฟ้า, Permaday การที่ลบพวกมันออกเป็นเรื่องที่เข้าใจได้ เนื่องจากจุดประสงค์หลักของ Infdev คือการพัฒนาที่ไม่มีที่สิ้นสุด รวมถึงได้มีการเพิ่ม Minecart, Dungeons กับ Mob spawners และเพิ่มการ Respawn (การเกิดใหม่)

หลังจากที่ถูกการอัปเดตเวอร์ชัน Alpha แทนไปในวันที่ 28 มิถุนายน 2010 Infdev ก็ยังอยู่ใน Minecraft website จนถึงกันยายน 2010 แล้วจึงถูกลบออก ยกเว้นเวอร์ชัน Infdev 20100618 เป็นเวอร์ชันเดียวเท่านั้นที่ยังอยู่และเล่นได้จนถึงปัจจุบันผ่านหน้า Launcher

### **Alpha (แอลฟา)**

*บทความหลัก: Alpha*

เวอร์ชันแอลฟา (Alpha) ถูกปล่อยสู่สาธารณะในวันที่ 30 มิถุนายน 2010 แต่เพียงในทางเทคนิคเท่านั้น เวอร์ชันแรกที่ใช้ชื่อว่าแอลฟาคือเวอร์ชัน Alpha v1.0.1 เมื่ออัปเดตนี้ปล่อยตัว Notch ได้เปลี่ยนชื่อเวอร์ชัน Infdev (ของ 30 มิถุนายน 2010) เป็น Alpha v1.0.0 เกมในขั้นตอนนี้ก็ได้เพิ่มคุณสมบัติที่สำคัญหลาย ๆ อย่างไปในไมน์คราฟต์ Multiplayer for Survival (ผู้เล่นหลายคนสำหรับการเอาชีวิตรอด)ได้สร้างขึ้น และได้เพิ่มคุณสมับติที่สำคัญเช่น Redstone Circuits, เรือ, เพลงใหม่ และสิ่งมีชีวิตใหม่ ซึ่งไม่ได้ถูกประกาศใน "Seecret Friday Updates"

The Helloween Update หรือการอัปเดตวันฮาโลวีน ในวันที่ 31 ตุลาคม 2010 เป็นการอัปเดตครั้งใหญ่ มีทั้งการเพิ่มเขตทางชีวนิเวศ (Biome) ต่าง ๆ เข้ามา, Nether, สิ่งมีชีวิตใหม่ ๆ, บล็อกและไอเทมอีกมากมาย รวมถึงการเปลี่ยนแปลงอื่น ๆ

ปัจจุบันยังสามารถเล่นได้ผ่านทางหน้า Launcher ในตัวเลือก "Historical versions" ในบางเวอร์ชัน มีเวอร์ชันประมาณ 23% ที่ถูกลบออกไปจาก Launcher

### ฺ**Beta (เบต้า)**

*บทความหลัก: Beta*

เบต้าเป็นเวอร์ชันที่ 5 และขั้นตอนสุดท้ายของการพัฒนาก่อนจะปล่อยตัวเต็ม เบต้าเวอร์ชันแรกออกมาในวันที่ 20 ธันวาคม 2010 มีลักษณะการทำงานของเกมที่ถูกเพิ่มมารวมถึงเพิ่มโลโก้ใหม่มาในเวอร์ชันนี้และรวมถึง Launcher, การปรับแต่งชื่อโลก, ซีด (Seed) ของโลก, Achievements, สถิติ, สภาพอากาศ, แสงนวล (Smooth Lighting), สีย้อม (Dyes), พืชใหม่ 2 ประเภท (2 ประเภทใหม่ของ Trees และ Tall grass), หมาป่า (Wolves), ปลาหมึก, เตียงนอน และอื่น ๆ อีกมากมาย

The Adventure Update เป็นการอัปเดตที่มุ่งเน้นไปที่การสำรวจ การผจญภัย และมีการเพิ่มตอนจบของเกมขึ้นมา เพิ่มคุณสมบัติใหม่มากมาย ได้แก่ การสร้างภูมิประเทศแบบใหม่ บล็อก สิ่งมีชีวิต ไอเทมใหม่ มีการเพิ่มสิ่งก่อสร้างใหม่ 3 อย่าง: หมู่บ้าน Strongholds และ Mineshafts และวิธีการจบเกมด้วยการไป The End เพื่อฆ่า Ender Dragron

เดิมทีมีการวางแผนว่าจะเริ่ม Adventure Update ในพาร์ทแรกในเวอร์ชัน Beta 1.7 โดย Adventure Update ในพาร์ทแรกได้ถูกเปิดตัวอย่างเป็นทางการในเวอร์ชัน Beta 1.8 ในวันที่ 14 กันยายน 2011 โดยได้มีการเริ่มพัฒนามาตั้งแต่ 9 กันยายนในปีเดียวกัน ข้อมูลในส่วนนี้รั่วไหลโดยทาง Mojang Studios

Beta 1.9 ไม่เคยถูกปล่อยออกมา แต่มีการเปิดตัว 1.9 Pre-release มาถึง 6 เวอร์ชันเพื่อให้ผู้เล่นได้ทดสอบและส่งรายงานข้อผิดพลาดไปที่ Mojang Studios และต่อมาก็ได้ทำการจบ Pre-release และ Mojang Studios ก็ได้หันไปเน้นที่การพัฒนาไมน์คราฟต์เพื่อแก้ไขข้อบกพร่องที่มีและเตรียมสำหรับการเปิดตัวตัวเต็ม และเมื่อวันที่ 13 พฤศจิกายน 1.0.0 Release Candidate ก็ได้เพิ่มมา

ปัจจุบันยังสามารถเล่นได้ผ่านทางหน้า Launcher ในตัวเลือก "Historical versions"

### **Full Release (ตัวเต็ม)**

ตัวเต็ม (Full Release) สำหรับ Minecraft 1.0.0 ได้ถูกปล่อยในวันที่ MINECON 2011 ในวันที่ 18 พฤศจิกายน 2011 โดย Notch ได้เปิดคันโยกเพื่อปล่อยเวอร์ชันนี้ในเวลา 04:54 วันที่ 19 พฤศจิกายน 2011 ตามเวลาประเทศไทย Jeb ได้ออกมาประกาศผ่านทวิตเตอร์ของเขาว่าเกมนั้นจะออกจากเบต้าอย่างเป็นทางการ รวมถึงมีการเปิดตัวคุณสมบัติใหม่ ๆ มากมายใน Adventure Update ที่ไม่มีใน Beta 1.8 และหนึ่งในนั้นคือคุณสมบัติใหม่ที่สำคัญที่สุดสำหรับการจบเกม คือการเอาชนะ Ender Dragron ในมิติ The End

ราคาของตัวเกมไมน์คราฟต์อยู่ที่ 26.95 ดอลล่าร์สหรัฐหรือประมาณ 880 บาทประเทศไทยสำหรับผู้เล่นใหม่ ส่วนผู้เล่นเดิมในเบต้าและแอลฟาจะได้รับตัวเกมต่อไปตามปกติโดยไม่มีการเสียเพิ่มเติม หลังจากที่ Notch ได้เปิดตัวเต็มของเกม เขาได้ให้สัมภาษณ์ว่าเขารู้สึกประหม่าเกี่ยวกับการเปิดตัวเกมตัวเต็มอย่างมากที่ตัวเกมจะได้ถูกจัดอันดับและวิจารณ์เมื่อปล่อยออกมา และเมื่อปล่อยออกมา เกมก็ได้รับการตอบรับอย่างดีและได้รับการจัดอันดับสูงในหลายเว็บไซต์จัดอันดับเกมหลายแหล่งและคำวิจารณ์จากแฟน ๆ ก็ออกมาเป็นแง่ดีในส่วนมาก

การอัปเดตหลาย ๆ อย่างก็ตามมาตลอดหลังจากปล่อยตัวเต็มออกมา มีทั้งการเพิ่มระบบใหม่ สิ่งมีชีวิต บล็อก ไอเทมใหม่ สำหรับรายชื่อเวอร์ชันฉบับเต็มหลังจากปล่อย 1.0.0 ออกมา สามารถไปดูได้ที่ Java Edition version history

เกมได้เพิ่มคำว่า รุ่นจาวา มาในโลโก้ของเกมในช่วงเวอร์ชัน 1.12.2 เพื่อแยกและป้องกันการสับสนกับ Bedrock Edition ที่ใช้โลโก้ว่า Minecraft ตั้งแต่การอัปเดต Better Together Update

### **Demo Version**

Demo Version (รุ่นสาธิต) ของ รุ่นจาวา คือเวอร์ชันสำหรับผู้เล่นที่ยังไม่ได้ซื้อไมน์คราฟต์และก็ยังมีข้อจำกัดหลาย ๆ อย่างดังนี้:

* จะเป็น Survival mode เสมอ
* สร้างได้แค่โลกเดียวเท่านั้น
* สร้างโดยใช้ Seed เดียวกันทุกๆโลก : -343522682
* ผู้เล่นสามารถเล่นได้ในเวลาจำกัด (ประมาณ 90 นาที) โดยเมื่อหมดเวลา ผู้เล่นจะยังคงอยู่บนโลก แต่จะไม่สามารถทำอะไรได้เลย
* ชื่อของผู้เล่นจะถูกตั้งค่าว่า Player เสมอ
* ผู้เล่นจะได้รับ Bonus Chest เสมอ

## ระบบควบคุม

*บทความหลัก: ระบบควบคุมของ Java Edition*

ระบบควบคุมสำหรับ รุ่นจาวา ได้ออกแบบมาสำหรับการใช้เมาส์และคีย์บอร์ดหรือทัชแพด

## ความต้องการของระบบ

### **ฮาร์ดแวร์**

*ดูเพิ่มเติม: ข้อกำหนดของฮาร์ดแวร์ใน Java Edition*

ข้อมูลตาม Minecraft Help Center ระบุไว้:

ถึงแม้คอมพิวเตอร์ทุกเครื่องสามารถเล่นไมน์คราฟต์ได้ก็จริง แม้ว่าจะมีโปรเซสเซอร์และการ์ดกราฟิกต่ำ แต่จำเป็นต้องมี RAM มาก ยังไงก็ตามเพื่อความสนุกในการเล่น ขอแนะนำให้ศึกษาความต้องการของระบบที่แนะนำ ระบบปฎิบัติการรุ่นเก่าสามารถเล่นไมน์คราฟต์ได้โดยใช้ซอฟต์แวร์ แต่คาดว่าน่าจะมีผลเรื่องประสิทธิภาพของเกมต่ำ

#### **ความต้องการขั้นต่ำ**

* **CPU**: CPU: Intel Core i3-3210 3.2 GHz / AMD A8-7600 APU 3.1 GHz หรือเทียบเท่า
* **RAM**: 4GB
* **GPU (Integrated)**: Intel HD Graphics 4000 (Ivy Bridge) หรือ AMD Radeon R5 series (Kaveri line) กับ OpenGL 4.4
* **GPU (Discrete)**: Nvidia GeForce 400 Series หรือ AMD Radeon HD 7000 series กับ OpenGL 4.4
* **Storage Device**: อย่างน้อย 1GB สำหรับ game core, แผนที่ และไฟล์อื่น ๆ
* **OS**:
	+ Windows: Windows 7 หรือมากกว่า
	+ macOS: 64-bit OS X ใด ๆ ที่ใช้ 10.9 Maverick หรือใหม่หว่า
	+ Linux: Modern 64-bit ใด ๆ ที่ทันสมัย ตั้งแต่ 2014 เป็นต้นไป

#### **แนะนำ**

* **CPU**: Intel Core i5-4690 3.5GHz / AMD A10-7800 APU 3.5 GHz หรือเทียบเท่า
* **RAM**: 8GB
* **GPU**: GeForce 700 Series หรือ AMD Radeon Rx 200 Series (ไม่รวมชิปเซ็ตในตัว) กับ OpenGL 4.5
* **HDD**: 4GB (แนะนำให้ใช้ SSD)
* **OS** (แนะนำ 64-bit):
	+ Windows: Windows 10
	+ macOS: macOS 10.12 Sierra
	+ Linux: Modern ใด ๆ ที่ทันสมัย ตั้งแต่ 2014 เป็นต้นไป

### **ซอฟต์แวร์**

* โปรดทราบว่าผู้เล่นบางรายประสบปัญหาในการเล่น รุ่นจาวา ขณะใช้จาวาไม่ตรงกับระบบปฏิบัติการของตน (32-bit หรือ 64-bit) หรือใช้เวอร์ชันจาวา 7 หรือไม่ก็ติดตั้งจาวาไว้หลายเวอร์ชัน
* รุ่นจาวา 1.17 ใช้จาวา 16 ในการรันเกม หากโปรแกรมไม่เจอไฟล์ Java 16 จะทำการติดตั้งใส่ตัวเกมให้อัตโนมัติ

อินเทอร์เน็ตของคุณจำเป็นจะต้องมีความเสถียรระหว่างกับดาวน์โหลดไฟล์เกม ลงชื่อเข้าระบบเมื่อเปิด Launcher เชื่อมค่อกับเซิร์ฟเวอร์ใน Multiplayer ผู้เล่นจะต้องดาวน์โหลดและรันเกมในเวอร์ชันนั้น ๆ อย่างน้อยหนึ่งครั้งด้วยอินเทอร์เน็ตเพื่อดาวน์โหลดไฟล์ที่ตัวเกมต้องการในเวอร์ชันนั้น ๆ หลังจากนั้นคุณสามรถเปิดเกมเวอร์ชันนั้น ๆ แบบออฟไลน์ได้ และคุณก็ยังคงเปิดอินเทอร์เน็ตเพื่ออัปเดตเกมได้เสมอ

๋รุ่นจาวา ไม่สามารถทำงานได้บน Windows RT tablets, Chromebooks (ยกเว้นจะใช้ตัวเลือกการเลียนแบบของ Linux) หรืออุปกรณ์ที่ไม่ใช่พีซีบางตัวแต่ใช้จาวา เช่น รถยนต์, Toaster หรือแอนดอยด์

## ผลตอบรับ

Minecraft รุ่นจาวา ออกวางจำหน่ายครั้งแรกในเดือนมิถุนายน 2009 และมียอดขายไปแล้วประมาณ 30 ล้านชุด ไมน์คราฟต์ได้รับคำชมอย่างสูงจากนักวิจารณ์และนับแต่นั้นมาก็กลายเป็นเกมอิมดี้ที่ทรงอิทธิพลและประสบความสำเร็จที่สุดเท่าที่เคยมีมา เกมได้รับการยกย่องในด้านความอิสระในการสร้างสรรค์ที่มอบให้กับผู้เล่น นับแต่นั้นมาไมน์ครฟาต์ก็กลายเป็นวิดีโอเกมที่ขายดีที่สุดในประวัติศาสตร์ โดยรวมการขายได้รวมจากทุกเวอร์ชันได้ประมาณ 180,000,000 ก๊อปปี่

PC Gamer ระบุว่าไมน์คราฟต์เป็นเกมที่ดีที่สุดเป็นอันดับที่ 4 ในการเล่นในที่ทำงาน

เมื่อวันที่ 5 พฤษภาคม 2011 ไมน์คราฟต์ได้ถูกรับเลือกให้เป็นหนึ่งใน 80 เกมที่จะจัดแสดงที่พิพิธภัณฑ์ศิลปะอเมริกันสมิธโซเนียน ซึ่งเป็นส่วนหนึ่งของนิทรรศการ "The Art of Video Games" ซึ่งเปิดเมื่อวันที่ 16 มีนาคม 2012

### **รางวัล**

นับตั้งแต่ไมน์คราฟต์ได้เปิดตัวก็ได้รับรางวัลมากมาย:

* *PC Gamer's* "Game of the Year"
* Independent Games Festival's Grand Prize and "Audience Award"
* *Good Game's* "Best Downloadable Game of 2010"
* *Rock Paper Shotgun's* "Game of the Year"
* Indie DB's "Indie of the Year", "Most Innovative and Best Singleplayer Indie"
* Game Developers Choice Awards's "Best Debut Game", "Best Downloadable Game" and "Most Innovative Game Award"
* Polygon's #1 Game of the Decade

## ตัวอย่างเกม

Official trailer ออกในวันที่ 6 ธันวาคม 2011

```

```

## เรื่องไม่สำคัญ

* ก่อนที่จะเปลี่ยนชื่อเป็น รุ่นจาวา 1.12.2 รุ่นนี้มักถูกเรียกว่า "PC Edition" หรือไมน์คราฟต์พีซี อย่างไม่เป็นทางการ
* รุ่นจาวา ในหน้า Minecraft.net ใช้หน้าจอจาก Bedrock Edition

## อ้างอิง

แปลมาจาก: https://minecraft.fandom.com/wiki/Java\_Edition

1. Minecraft PEGI Rating
2. Minecraft DEJUS Rating
3. Minecraft GSRR Rating
4. Minecraft GRB Rating (2016)
5. Minecraft GRB Rating (2015)
6. Minecraft GRB Rating (2018)
7. Minecraft ACB Rating
8. "Where can I buy Minecraft Java Edition?"
9. "Tomorrow's snapshot has a small surprise for modders! Should make one or two people happy :)"
10. "Heads up, miners and crafters! As of Friday, October 19 at 11 AM CET, Minecraft: Java Edition will no longer include a copy of Minecraft for Windows 10. But don’t fret – if you have a code, you can still redeem it after Friday!"
11. "Ancient Java Players! You attention please!"
12. "Minecraft (alpha)"
13. "Dungeon Keeper is available at gog.com right now! It's one of the inspirations for Minecraft"
14. The origins of Minecraft
15. Cave Game tech demo!
16. Cave game tech test
17. "Order of the Stick #1"
18. Minecraft: Order of the Stone
19. "Re: Minecraft alpha"
20. Early private singleplayer alpha coming very soon
21. Minecraft 0.0.11a for public consumption
22. "Browser Game Pick: Minecraft (Markus Persson)"
23. The server is back up!
24. I think I know what game I’m making
25. "The way I remember it, it was the name of the branch I set up to test out infinite terrain size. The normal one being, of course, "indev", so it was clever wordplay. No real thought put into any meaning beyond that, I think."
26. "Ooh, looks like 1.8 has leaked, not that I'd ever admit that. ;) Be careful when installing software you don't trust though."
27. "Now one month of polish and bug fixed and performance tweaks and optimizations. "Fun!""
28. "Minecraft RC2 is Out For Testing"
29. "The next official release will be 1.0 again, and will be released during Minecon"
30. "Programmers: Play with Minecraft's Inner Workings!"
31. "59 Games Like Minecraft"
32. "50 games to play at work"
33. "Minecraft [alpha Review]"
34. "Chockablock: Minecraft Revisited"
35. "Mine All Mine, Part One"
36. "Good Game Stories - Minecraft"
37. "The Smithsonian Has Picked the Games of Its Art of Video Games Exhibit"
38. "Minecraft - PC Gamer UK's Game Of The Year"
39. "2011 Independent Games Festival Reveals Main Competition Finalists"
40. "GG Awards 2010: Best Downloadable Game"
41. "The Games Of Christmas ’10: Day 24"
42. "2010 Indie of the Year Awards"
43. "11th Annual Game Developers Choice Awards"
44. "The 100 best games of the decade (2010-2019)"
45. "Pass StringReader instead of strings to CommandDispatcher by boq · Pull Request #6 · Mojang/brigadier"
46. "Minecraft Java Edition"